《瑜上人自灵石来，求鸣玉轩诗，会予断作语，》
宋代·惠洪

道人去我久，书问且不数。
闻余窜南荒，惊悸日枯削。
安知跨大窜，往反如入郭。
譬如人弄潮，覆却甚自若。
旁多聚观者，缩头胆为落。
僻居少过从，闲庭堕斗雀。
手倦失轻纨，扣门谁剥啄。
开关忽见之，但觉瘦矍铄。
立谈慰良苦，兀坐叙契阔。
谁持稻田衣，包此剪翎鹤。
远来殊可念，此意重山岳。
悃愊见无华，语论出棱角。
为余三日留，颇觉解寂寞。
忽然欲归去，破裓不容捉。
想见历千峰，细路如遗索。
相寻固自佳，乞诗亦不恶。
而余病多语，方以默为药。
寄声灵石山：“诗当替余作。”
便觉鸣玉轩，跳波惊夜壑。

作者简介：惠洪（1070-1128），一名德洪，字觉范，自号寂音尊者。俗姓喻（一作姓彭）。宜丰县桥西乡潜头竹山里人。宋代著名诗僧。自幼家贫，14岁父母双亡，入寺为沙弥，19岁入京师，于天王寺剃度为僧。当时领度牒较难，乃冒用惠洪度牒，遂以洪惠为己名。后南归庐山，依归宗寺真静禅师，又随之迁靖安宝峰寺。惠洪一生多遭不幸，因冒用惠洪名和结交党人，两度入狱。曾被发配窜南岛，直到政和三年（1113）才获释回籍。建炎二年(1128)去世。